**ANUNŢ PENTRU SOLICITAREA DE EXPRESII DE INTERES**

**ROMÂNIA**

**PROIECTUL “CONTROLUL INTEGRAT AL POLUĂRII CU NUTRIENŢI” – FINANȚARE ADIȚIONALĂ**

**Denumirea serviciilor: Servicii de consultanță pentru realizarea unui Protocol general de validare/verificare a metodelor de analiză utilizate în laboratoarele de calitatea apei în afara domeniilor de aplicare, așa cum sunt ele definite în standardele de metodă utilizate – 1 poziție**

**Acord de împrumut nr. 8597 - RO**

**Nr. referinţă 15/IC/2023**

România a primit un împrumut de la Banca Internaţională pentru Reconstrucţie şi Dezvoltare pentru implementarea Proiectului *„Controlul Integrat al Poluării cu Nutrienţi”* – Finanțare Adițională (Proiectul) și intenționează să utilizeze o parte din aceste fonduri pentru contractarea de servicii de consultanță.

Ministerul Mediului, Apelor și Pădurilor (MMAP), prin Unitatea de Management al Proiectului (UMP) responsabilă de implementarea Proiectului *„Controlul Integrat al Poluării cu Nutrienţi” – Finanțate Adițională (CIPN-FA)* dorește să contracteze servicii de consultanță specializate din partea unui Consultant Individual pentru furnizarea de **servicii de consultanță pentru Administrația Națională ”Apele Române” (ANAR) pentru realizarea unui Protocol general de validare/verificare a metodelor de analiză utilizate în laboratoarele de calitatea apei în afara domeniilor de aplicare, așa cum sunt ele definite în standardele de metodă utilizate.**

Scopul serviciilor de consultanță este consolidarea instituțională și dezvoltarea capacității Administrației Națională ”Apele Române” de monitorizare și raportare în conformitate cu Directiva Nitrați și Directiva Cadru Apă prin îmbunătățirea protocoalelor de validare/verificare a metodelor de analiză.

Durata contractului este până la 31 decembrie 2023 (data de închidere a proiectului CIPN-FA) sau orice altă perioadă convenită de comun acord de către părți. Prestarea serviciilor de către Consultant se estimează să înceapă în termen de maximum două săptămâni de la semnarea contractului, iar contribuția totală este estimată la 25 zile lucrătoare.

Termenii de Referință pentru serviciile de consultanță sunt anexați prezentului Anunț pentru Solicitarea de Expresii de Interes.

*Ministerul Mediului, Apelor și Pădurilor – Unitatea de Managament al Proiectului ”Controlul Integrat al Poluării cu Nutrienți”-Finanțare Adițională* invită consultanții individuali eligibili (”Consultanți”) să își manifeste interesul pentru furnizarea Serviciilor. Consultanții interesați trebuie să furnizeze informații care să demonstreze că îndeplinesc calificările solicitate și dețin experiența relevantă necesară furnizării Serviciilor. Consultantul Individual va fi selectat pe baza experienței relevante, a calificărilor și a abilităților de a furniza aceste servicii.

Va fi selectat un singur consultant individual în conformitate cu procedurile din Ghidul Băncii Mondiale: Selecția și Angajarea Consultanților în cadrul împrumuturilor BIRD și Creditelor&Granturilor ADI de către Împrumutații Băncii Mondiale, ediția ianuarie 2011, revizuită în iulie 2014, așa cum sunt acestea prevăzute pentru metoda de selecție *Consultant Individual.*

Pentru a putea desfășura activitățile, Consultantul trebuie să fie persoană fizică autorizată (PFA) conform prevederilor Legii nr. 300/2004 privind autorizarea persoanelor fizice și a asociațiilor familiale care desfășoară activități economice în mod independent. Consultantul va putea să presteze serviciile și prin intermediul unei societăți comerciale, ce va fi semnatară a contractului cu Clientul. **Cu toate acestea, Serviciile vor fi prestate doar de către Consultantul Individual selectat și nu va fi permisă nici o înlocuire a acestuia.**

**PROFILUL CONSULTANTULUI ȘI CERINȚE CALIFICARE**

Studiile necesare sunt studii superioare într-una din următoarele specializări: biologie, chimie, inginerie chimică sau protecția mediului.

Experiență generală legată de activitatea în laborator (de mediu) trebuie să fie de cel puțin 8 ani.

Consultantul trebuie să dețină o experiență teoretică și practică în domeniul în care se cere furnizarea serviciilor de consultanță (asigurarea calității/validității în laboratoare) de minimum 5 ani.

Experiență Specifică în pregătirea de cursuri și instruiri în domeniul de prelucrare statistică a datelor (care poate fi susținută de recomandări sau feed-back privind astfel de servicii anterioare).

Se atrage atenția Consultanților interesați asupra prevederilor paragrafului 1.9 privind conflictul de interese din Ghidul Băncii Mondiale Selecția și Angajarea Consultanților în cadrul împrumuturilor BIRD și Creditelor&Granturilor ADI de către Împrumutații Băncii Mondiale, ediția ianuarie 2011, revizuită în iulie 2014 (“Guidelines: Selection and Employment of Consultants under IBRD Loans and Grants by World Bank Borrowers”).

Consultanții pot solicita informații suplimentare prin depunerea de solicitări scrise, prin e-mail la adresele de mai jos, în intervalul orelor de program cuprins între 8:30 – 17:00 (luni-joi) şi 8:30 – 14:30 (vineri).

Expresiile de Interes și CV-urile, trebuie depuse (prin e-mail) în **limba română**, în formă scrisă, la adresele menționate mai jos până la data de **15 septembrie, ora 13:30** .

Pentru a valida informațiile prezentate în CV, candidatul va atașa copii după documente suport relevante (copii după actele de studii, diplome, certificări, atestări, recomandări, carte de muncă, contracte de muncă, adeverințe etc).

**Ministerul Mediului, Apelor şi Pădurilor**

Unitatea de Management al Proiectului “Controlul Integrat al Poluării cu Nutrienţi” -Finanțare Adițională

În atenția: Dlui. Mihai CONSTANTINESCU, Director UMP-CIPN

Calea Plevnei nr. 46-48, corp E, camera 11, sector 1

Bucureşti, România

Tel: + 40 314 33 40 20; +40.756.036.082

E-mail: catalina.criveanu@mmediu.ro; madalina.tanasoi@mmediu.ro; raluca.mateescu@mmediu.ro